**KLAIPĖDOS MIESTO SAVIVALDYBĖS TARYBA**

**SVEIKATOS IR SOCIALINIŲ REIKALŲ KOMITETAS**

**POSĖDŽIO PROTOKOLAS**

2021-02-24 Nr. TAR-24

Posėdžio data 2021-02-23. Pradžia 13.00 val. (nuotoliniu būdu)

Posėdžio pirmininkas – Kazys Bagdonas.

Posėdžio sekretorė – Lietutė Demidova.

Posėdyje dalyvauja komiteto nariai: Artūras Razbadauskas, Arvydas Cesiulis, Jurij Šeršniov, Vaida Raugelė, Alina Velykienė. Nedalyvauja Antanas Kontautas.

Savivaldybės administracijos darbuotojai: Teisės skyriaus vedėjas A. Kačalinas, Socialinės paramos skyriaus vedėja A. Liesytė, Švietimo skyriaus vedėja L. Prižgintienė, Tarybos ir mero sekretorius M. Vitkus, Tarybos ir mero sekretoriato vyresn. patarėja A. Ivanauskienė, duomenų apsaugos pareigūnė R. Virvičienė.

Dėl darbotvarkės.

DARBOTVARKĖ (patvirtinta):

1. Dėl Klaipėdos miesto savivaldybės tarybos 2016 m. birželio 23 d. sprendimo Nr. T2-184 „Dėl Klaipėdos miesto savivaldybės tarybos veiklos reglamento patvirtinimo“ pakeitimo. Pranešėjai M. Vitkus, A. Ivanauskienė.

2. Dėl Klaipėdos miesto savivaldybės tarybos ir komitetų posėdžių transliavimo Klaipėdos miesto savivaldybės interneto svetainėje tvarkos aprašo patvirtinimo. Pranešėjas A. Kačalinas.

3. Dėl Pagalbos globėjams (rūpintojams), budintiems globotojams, įtėviams ir šeimynų dalyviams ar besirengiantiems jais tapti paslaugos teikimo tvarkos aprašo patvirtinimo. Pranešėja A. Liesytė.

4. Dėl Klaipėdos miesto savivaldybės tarybos 2018 m. lapkričio 29 d. sprendimo Nr. T2-250 „Dėl Materialinės paramos teikimo komisijos sudarymo ir materialinės paramos teikimo komisijos nuostatų patvirtinimo“ pakeitimo. Pranešėja A. Liesytė.

5. Dėl Klaipėdos miesto savivaldybės tarybos 2019 m. birželio 20 d. sprendimo Nr. T2-179 „Dėl Šeimos tarybos sudėties patvirtinimo“ pakeitimo. Pranešėja A. Liesytė.

6. Dėl atlyginimo už maitinimo paslaugą Klaipėdos miesto savivaldybės švietimo įstaigose, įgyvendinančiose ikimokyklinio ar priešmokyklinio ugdymo programas, nustatymo tvarkos aprašo patvirtinimo ir atlyginimo dydžio nustatymo. Pranešėja L. Prižgintienė.

1. SVARSTYTA. Klaipėdos miesto savivaldybės tarybos 2016 m. birželio 23 d. sprendimo Nr. T2-184 „Dėl Klaipėdos miesto savivaldybės tarybos veiklos reglamento patvirtinimo“ pakeitimas.

Pranešėjas – M. Vitkus. Teigia, kad sprendimo projektu siekiama suderinti Klaipėdos miesto savivaldybės tarybos veiklos reglamentą (toliau – Reglamentas) ir pasikeitusias Vietos savivaldos įstatymo nuostatas, reglamentuoti komitetų posėdžių transliavimo klausimus, koreguoti savivaldybės įstaigų ir valdomų įmonių metinių veiklos ataskaitų pateikimo terminą.

V. Raugelė teigia, kad labai daug įstatymų nuostatų perkelta į Reglamentą. Mano, kad Reglamentas perteklinis.

A. Velykienė sako, kad Reglamente nenumatytas nuotolinių posėdžių organizavimas.

A. Ivanauskienė teigia, kad įstatymas nenumato Tarybai tokios apsisprendimo galimybės ne karantino metu.

A. Velykienė siūlo V. Raugelei suformuoti siūlymą ir papildyti 27.8. punktą: komisijų, visuomeninių tarybų posėdžiai transliuojami tiesiogiai Savivaldybės interneto svetainėje.

V. Raugelė siūlo transliuoti ne tik komitetų, bet komisijų, visuomeninių tarybų posėdžius. Teigia, kad tam turime technines galimybes.

R. Virvičienė sako, kad komisijos yra labiau darbinės grupės, todėl turime įsivertinti teisinį pagrindą.

V. Raugelė siūlo protokoliniu pavedimu įsivertinti, kuriuos komisijų, visuomeninių tarybų posėdžius būtų galima transliuoti. Taip pat siūlo papildyti sprendimo projekto 27.7 punktą sakiniu, kad komiteto protokolas, kai pasirašytas, el. paštu siunčiamas visiems komiteto nariams ir dalyvavusiems suinteresuotiems asmenims.

A. Velykienė siūlo pasitikslinti Sekretoriato nuostatų 7.13 punktą (teikia pasirašytų protokolų kopijas ir išrašus).

V. Raugelė teigia, kad pateiktame sprendimo projekto 1.13. punkte pažymėta, kad Tarybos posėdžiai yra atviri, tačiau kitame sprendimo projekte „Dėl Klaipėdos miesto savivaldybės tarybos ir komitetų posėdžių transliavimo Klaipėdos miesto savivaldybės interneto svetainėje tvarkos aprašo“ šis Reglamento punktas pažeidžiamas – įrašams 13 punkte (13. Savivaldybės tarybos posėdžių duomenys Savivaldybės interneto svetainėje yra skelbiami 12 mėnesių..) taikomas skelbimo terminas.

A. Kačalinas sako, pagal Asmens duomenų reglamentą, bet kokios informacijos kaupimas, viešinimas, laikymas turi būti proporcingas siekiamam tikslui. Reglamento komisijoje priėjome išvados, kad 1 metų terminas atitiktų siekiamą tikslą.

V. Raugelė prašo pateikti raštišką argumentaciją, jei manoma kitaip, kodėl reikia riboti įstatymo nuostatą tam tikru terminu.

M. Vitkus sutinka, kad nustatyti tarybos posėdžių viešinimo terminą - įrašai būtų skelbiami 4 ar 5 metus.

K. Bagdonas prašo Savivaldybės administracijos išanalizuoti ir pateikti tarybai siūlymus apie įrašų skelbimo terminus*.*

V. Raugelė siūlo (1.9 papunktis) neapsiriboti, kad komitetų posėdžių įrašai vieną mėnesį skelbiami Savivaldybės interneto svetainėje. Mano, kad skelbti posėdžius būtų galima bent metus laiko.

K. Bagdonas sako, kad ir komitetų posėdžių įrašai galėtų būti skelbiami ilgiau ar visą kadenciją.

V. Raugelė pritaria ir siūlo, kad (27.8 punktas) transliuotų komitetų posėdžių įrašai visą kadenciją būtų skelbiami Savivaldybės interneto svetainėje.

R. Virvičienė sako, kad Vietos savivaldos įstatymas nenumato, kiek galime viešinti tarybos posėdžius. Turime turėti stiprius argumentus, kodėl pasirenkame tokį posėdžių viešinimo terminą.

K. Bagdonas prašo Savivaldybės administracijai ir Tarybos ir mero sekretoriatui iki Tarybos posėdžio išsiaiškinti teisinius aspektus dėl posėdžių viešinimo termino.

NUTARTA:

1.1. Pritarti pateiktam sprendimo projektui (bendru sutarimu).

1.2. Protokoliniu pavedimu įsivertinti, kuriuos komisijų, visuomeninių tarybų posėdžius būtų galima transliuoti.

1.3. Papildyti sprendimo projekto 27.7 punktą sakiniu, kad komiteto protokolas el. paštu siunčiamas visiems komiteto nariams ir suinteresuotiems asmenims.

1.4. Transliuotų komitetų posėdžių įrašai visą kadenciją skelbiami Savivaldybės interneto svetainėje.

1.5. Prašyti iki tarybos posėdžio Savivaldybės administracijos, Tarybos ir mero sekretoriato išsiaiškinti įstatyminius aspektus dėl posėdžių viešinimo termino.

2. SVARSTYTA. Klaipėdos miesto savivaldybės tarybos ir komitetų posėdžių transliavimo Klaipėdos miesto savivaldybės interneto svetainėje tvarkos aprašo patvirtinimas.

Pranešėjas – A. Kačalinas. Sako, kad priėmus šį sprendimą bus įgyvendintosLietuvos Respublikos vietos savivaldos įstatymo 13 straipsnio 11 dalies ir Klaipėdos miesto savivaldybės tarybos veiklos reglamento, patvirtinto Klaipėdos miesto savivaldybės tarybos 2016 m. birželio 23 d. sprendimu Nr. T2-184 “Dėl Klaipėdos miesto savivaldybės tarybos veiklos reglamento patvirtinimo“ 60 punkto nuostatos. Klaipėdos miesto savivaldybės tarybos ir komitetų posėdžių transliavimas bei įrašų viešinimas vykdomas teisės aktų svarstymo proceso skaidrumo užtikrinimo, atvirumo bei visuomenės įtraukties didinimo tikslais.

K. Bagdonas prašo Savivaldybės administracijai ir Tarybos ir mero sekretoriatui iki Tarybos posėdžio išsiaiškinti teisinius aspektus dėl posėdžių transliavimo.

V. Raugelė siūlo išsiaiškinti dėl visuomeninių tarybų, komisijų posėdžių transliavimo ir terminų.

M. Vitkus sako, kad svarbus protingas terminas.

V. Raugelė siūlo apsibrėžti – prieigą turėti vienos kadencijos laikotarpiui, visuomenei - bent 1 metus. Siūlo apsispręsti politiškai.

A. Cesiulis pritaria V. Raugelės siūlymui.

V. Raugelė sako, kad turi būti koreguojami aprašo 5.7 ir 13 punktai (Savivaldybės tarybos posėdžių duomenys Savivaldybės interneto svetainėje skelbiami 12 mėnesių), nes neatitinka Vietos savivaldos įstatymo. Teiraujasi, ar neturėtų būti dar vienas punktas numatantis, kokia tvarka suinteresuotas asmuo gali gauti įrašą iš archyvo.

A. Kačalinas informuoja, kad archyvinė medžiaga gaunama pagal tam tikrus terminus. Sako, kad 5.7 ir 13 punktams turi būti taikomas ES reglamentas. Sako, kad kreipsis į Duomenų apsaugos inspekciją.

V. Raugelė teigia, kad nesupranta noro riboti posėdžių skelbimo terminą. Sako, kad ieškos būdų, kad posėdžiai būtų vieši.

A. Kačalinas sako, kad turi būti siūlomas konkretus terminas.

A. Velykienė siūlo atidėti klausimą.

M. Vitkus siūlo klausimą priimti ir, jei reikia, dar ateityje sprendimą koreguoti.

J. Šeršniovas siūlo tarybos posėdžius skelbti5 metus, komitetų - iki kadencijos pabaigos.

A. Kačalinas siūlo pritarti projektui ir atitinkamai suformuoti protokolinį pavedimą - iki kito tarybos posėdžio pateikti informaciją dėl galimybės viešinti vaizdo įrašus 5 metus. Išsiaiškinti maksimalų terminą, kuriuo būtų galima saugoti vaizdo įrašą.

V. Raugelė nepritaria tokiam siūlymui, nes tai prieštarauja abiem sprendimo projektams - pirmame aiškiai įvardinama, kad Savivaldybės tarybos posėdžių garso ir vaizdo įrašai vieši ir skelbiami interneto svetainėje, o šitame sprendimo projekte atsiranda terminai. V. Raugelė sako, jei atsižvelgiant į pateiktas pastabas nebus pateikiami siūlymai, tokiam sprendimo projektui nepritars.

K. Bagdonas siūlo pritarti pateiktam sprendimo projektui.

NUTARTA:

2.1. Pritarti pateiktam sprendimo projektui.

2.2. Priimti protokolinį pavedimą – iki kito tarybos posėdžio išsiaiškinti maksimalų terminą, kuriuo būtų galima saugoti vaizdo įrašą.

BALUOTA: už – 3 (K. Bagdonas, A. Cesiulis, A. Razbadauskas), prieš – 1 (V. Raugelė), susilaiko – 2 (A. Velykienė, J. Šeršniov).

3. SVARSTYTA. Pagalbos globėjams (rūpintojams), budintiems globotojams, įtėviams ir šeimynų dalyviams ar besirengiantiems jais tapti paslaugos teikimo tvarkos aprašo patvirtinimas.

Pranešėja – A. Liesytė. Pažymi, kad šiuo sprendimo projektu pasikeitus teisės aktams būtų patvirtintas naujas Pagalbos globėjams (rūpintojams), budintiems globotojams, įtėviams ir šeimynų dalyviams ar besirengiantiems jais tapti paslaugos teikimo tvarkos aprašas (toliau -Tvarkos aprašas) ir panaikintas šiuo metu galiojantis Pagalbos globėjams (rūpintojams) ir įvaikintojams paslaugos teikimo tvarkos aprašas.

A. Velykienė siūlo atkreipti Savivaldybės administracijos dėmesį ir daryti kasmetinį veiklos įsivertinimą ne tik apie teikiamas paslaugas, bet ir įstaigų organizavimo principus. Mano, kad verta pagalvoti, kaip pandemija paveikė ir įstaigų darbuotojus.

V. Raugelė prašo atkreipti dėmesį, kad reikia profesionalų pagalbos padėti darbuotojams (psichologų konsultacijų, kūrybinių metodų).

NUTARTA. Pritarti pateiktam sprendimo projektui (bendru sutarimu).

4. SVARSTYTA. Klaipėdos miesto savivaldybės tarybos 2018 m. lapkričio 29 d. sprendimo Nr. T2-250 „Dėl Materialinės paramos teikimo komisijos sudarymo ir materialinės paramos teikimo komisijos nuostatų patvirtinimo“ pakeitimas.

Pranešėja – A. Liesytė. Tikina, kad patvirtinus sprendimo projektą, bus užtikrintas Materialinės paramos teikimo komisijos efektyvus darbo organizavimas pilna sudėtimi.

NUTARTA. Pritarti pateiktam sprendimo projektui (bendru sutarimu).

5. SVARSTYTA. Klaipėdos miesto savivaldybės tarybos 2019 m. birželio 20 d. sprendimo Nr. T2-179 „Dėl Šeimos tarybos sudėties patvirtinimo“ pakeitimas.

Pranešėja – A. Liesytė. Primena, kad Sveikatos ir socialinių reikalų komiteto narei L. Girskienei nebesant Klaipėdos miesto taryboje, nuo šio komiteto deleguotas Antanas Kontautas, todėl keičiama Šeimos tarybos sudėtis ir vietoje L. Girskienės įrašomas Sveikatos ir socialinių reikalų komiteto narys Antanas Kontautas. Taip pat gautas asociacijos Vakarų Lietuvos tėvų forumo raštas dėl Šeimos taryboje esančios Aušros Zarambienės pareigų pasikeitimo, todėl vietoje pareigų „asociacijos Vakarų Lietuvos tėvų forumo pirmininkė“ įrašoma „asociacijos Vakarų Lietuvos tėvų forumo narė“, tikslinamos ir E. Kučinskienės savivaldybės administracijoje pareigos.

1. Velykienė teigia, kad susilaikys nuo sprendimo priėmimo.

NUTARTA. Pritarti pateiktam sprendimo projektui.

BALSUOTA: už – 5 (K. Bagdonas, A. Razbadauskas. A. Cesiulis, V. Raugelė, J. Šeršniov), prieš – 0, susilaiko – 1 (A. Velykienė).

6. SVARSTYTA. Atlyginimo už maitinimo paslaugą Klaipėdos miesto savivaldybės švietimo įstaigose, įgyvendinančiose ikimokyklinio ar priešmokyklinio ugdymo programas, nustatymo tvarkos aprašo patvirtinimo ir atlyginimo dydžio nustatymas.

Pranešėja – L. Prižgintienė. Teigia, kad šio sprendimo projekto tikslas – patvirtinti naują Aprašą ir atlyginimo dydį už maitinimo paslaugą.Uždaviniai: 1) patikslinti Aprašo nuostatas, kurios nebeatitinka esamos situacijos ir praktikos;2) nustatyti atlyginimo dydį už maitinimo paslaugą, kuris realiai padengtų maisto produktų ir pasikeitusio darbo užmokesčio išlaidas. L. Prižgintienė siūlo patvirtinti Atlyginimo už maitinimo paslaugą Klaipėdos miesto savivaldybės švietimo įstaigose, įgyvendinančiose ikimokyklinio ar priešmokyklinio ugdymo programas, nustatymo tvarkos aprašą (pridedama), nustatyti atlyginimo dydį už maitinimo paslaugą Klaipėdos miesto savivaldybės švietimo įstaigose, įgyvendinančiose ikimokyklinio ar priešmokyklinio ugdymo programas, Regos ugdymo centro Socialinio ugdymo skyriaus mokiniams ar dalyviams ir įstaigų darbuotojams (priedas).

K. Bagdonas primena, kad klausimas buvo svarstytas Kolegijoje.

V. Raugelė teigia, kad kainos už maisto gaminimą didelės.

A. Velykienė pažymi, kad šiuo metu situacija rinkoje bloga, tačiau didiname kainas. Teigia, kad neskiriame dėmesio šeimoms.

L. Prižgintienė teigia, jei nekelsim kainų už maisto gamybą, tai papildomai iš biudžeto reikės 650 tūkst. eurų šiems metams.

A. Razbadauskas pritaria A. Velykienei, kad apkrauname šeimas mokesčiais. Mano, kad turime pagalvoti ir būti socialiai atsakingi.

A. Cesiulis sako, kad pritars Kolegijos sprendimui, bet pritaria, kad neracionaliai skirstome pinigus. Vaikams ir šeimoms reikia skirti daugiau lėšų ir dėmesio. Teigia, kad pritars sprendimo projektui, bet mano, kad Savivaldybės administracija turi ieškoti ir kitų alternatyvių sprendimų.

A. Velykienė siūlo klausimą atidėti kitam komiteto posėdžiui ir dar padiskutuoti.

A. Cesiulis pritaria, kad klausimą atidėti.

V. Raugelė sutinka, kad klausimą atidėti ir grįžti prie klausimo svarstymo su siūlymu dėl gamybos kaštų.

K. Bagdonas siūlo balsuoti šiandien, nes tai ne kasmetinis mokesčių kėlimas. Siūlo palaikyti Savivaldybės administracijos pateiktą sprendimo projektą.

A. Velykienė primena, kad pateikė siūlymą atidėti klausimą.

A. Razbadauskas sako, kad yra A. Velykienės siūlymas atidėti klausimą. Teigia, kad dar turime laiko, galime padiskutuoti ir paieškoti kitų šaltinių.

K. Bagdonas pritaria, kad atidėti klausimą.

V. Raugelė pritaria A. Razbadauskui ir siūlo protokoliniu pavedimu įpareigoti Savivaldybės administraciją įvertinti ir ieškoti kitų finansavimo šaltinių.

Balsuota už A. Razbadausko siūlymą – protokoliniu pavedimu įpareigoti Savivaldybės administraciją įvertinti ir ieškoti kitų šaltinių (už – 4 (V. Raugelė, A. Razbadauskas, A. Velykienė, J. Šeršniov), prieš – 1 (K. Bagdonas), susilaiko – 0.

NUTARTA:

6.1. Atidėti klausimą kitam komiteto posėdžiui.

6.2. Protokoliniu pavedimu įpareigoti Savivaldybės administraciją įvertinti situaciją ir ieškoti kitų (finansavimo) šaltinių.

Posėdis baigėsi 15.10 val.

Posėdžio pirmininkas Kazys Bagdonas

Posėdžio sekretorė Lietutė Demidova